
    Republika Hrvatska
Općinski sud u Bjelovaru
   J. Jelačića 3, Bjelovar
Poslovni broj: P Ob-90/2026-14


U   I M E   R E P U B L I K E  H R V A T S K E

P R E S U D A  

Općinski sud u Bjelovaru, po sucu Martini Kozar kao sucu pojedincu, u parničnom predmetu tužiteljice V. L., OIB:…., s prebivalištem B., … a boravištem na adresi P., …, koju zastupa punomoćnica Ružica Piličić Šinko, odvjetnica u Bjelovaru, protiv tuženika D. L., OIB:…., s prebivalištem B., …., radi razvoda braka, nakon održane glavne i tajne rasprave zaključene 29. rujna 2026., na ročištu za objavu i uručenje presude 29. listopada 2026., 

p r e s u d i o   j e

Razvodi se brak koji je sklopljen …. u B. između tužiteljice V. L., djevojački B., OIB:…, rođene …. u B., s prebivalištem B., …., a boravištem na adresi P., … i tuženika D. L., OIB:…., rođenog …. u B., s prebivalištem B., …., a koji brak je upisan u maticu vjenčanih matičnog područja B., za godinu … pod rednim brojem …... 

Obrazloženje

[bookmark: _Hlk223366703]1. Tužiteljica je 23. ožujka 2026. podnijela tužbu radi razvoda braka. U tužbi navodi da su stranke zaključile brak …... u B., da je brak upisan u maticu vjenčanih za matično područje B., za godinu …. pod rednim brojem ….. Navodi da su bračni odnosi stranaka unazad više godina teško i trajno poremećeni, tako da je bračna zajednica faktički prestala postojati i više je nije moguće obnoviti. Stranke nemaju maloljetne djece.
2. Tuženiku je tužba s pozivom na davanje odgovora na tužbu dostavljena, zajedno uz poziv za ročište radi saslušanja stranaka za 29. rujna 2026., no isti nije dao pisani odgovor na tužbu, a niti je pristupio na ročište održano 29. rujna 2026. 
3. Tijekom postupka izveden je dokaz uvidom u vjenčani list za parnične stranke, u podnesak tužiteljice od 29. rujna 2026. (zaprimljen neposredno prije održavanja ročišta), te je ocijenjeno da su ispunjene pretpostavke za razvod braka iz čl. 51. Obiteljskog zakona („Narodne novine“, broj 103/15., 98/19., 47/20., 49/23., 156/23.). 
4. Na temelju uvida u vjenčani list je utvrđeno da su parnične stranke sklopile brak …. u B., a koji brak je upisan u matici vjenčanih matičnog područja B. pod rednim brojem ….za godinu ….. 
[bookmark: _Hlk243756928]5. Tužiteljica je po svojem punomoćniku u podnesku zaprimljenom na ovom sudu neposredno prije početka ročišta zakazanog za 29. rujna 2026. navela da ostaje kod tužbe i tužbenog zahtjeva, te predlaže da se razvede brak između stranaka. Ujedno je navela kako ista nije mogla pristupiti sudu, a također je i punomoćnica tužiteljice spriječena zbog poslovnih obveza izvan Bjelovara, te nije u mogućnosti pristupiti sudu, stoga se predlaže, da se ukoliko budu ispunjeni uvjeti za održavanje rasprave, ista održi u njihovoj odsutnosti, te da sud razvede brak stranaka.
6. Odredbom čl. 51. Obiteljskog zakona  je propisano da će sud razvesti brak: 1. ako oba bračna druga predlažu razvod braka na temelju sporazuma, 2. ako utvrdi da su bračni odnosi teško i trajno poremećeni ili 3. ako je od prestanka bračne zajednice protekla godina dana.
6.1. Odredbom čl. 295. st. 2. Zakona o parničnom postupku („Narodne novine“ broj 148/11. - pročišćeni tekst, 25/13., 89/14., 70/19, 80/22., 155/23., 146/25. – dalje: ZPP) je propisano da ako s ročišta za glavnu raspravu neopravdano izostanu obje stranke ili ako s ročišta neopravdano izostane tužitelj, a tuženik se ne upusti u raspravljanje, smatrat će se da je tužitelj povukao tužbu.

6.1.1. Odredbom čl. 295. st. 3. ZPP-a je propisano da iznimno od odredbe stavka 2. članka 295., sud može, ocjenjujući sve okolnosti:
- zaključiti glavnu raspravu i odlučiti o tužbi odnosno tužbenom zahtjevu na temelju već izvedenih dokaza te stanja spisa ako smatra da je predmet dovoljno raspravljen ili
- zbog važnih razloga odgoditi ročište za glavnu raspravu, no najviše jednom tijekom cjelokupne glavne rasprave.
[bookmark: _Hlk243757150]7. Uzimajući u obzir stanje spisa, odnosno činjenicu da je tuženiku uredno dostavljena tužba, upoznat je sa tužbom i tužbenim zahtjevom u ovome postupku, a tužiteljica je u svome podnesku zaprimljenom neposredno prije ročišta 29. rujna 2026. navela da ostaje kod tužbe i tužbenog zahtjeva i predlaže da se razvede brak između stranaka, sud je ocijenio da su u konkretnom slučaju ispunjene pretpostavke da se primjenom čl. 295. st. 3. ZPP-a u vezi sa čl. 7. st. 1. i 3. ZPP-a, te čl. 5. st. 1. ZPP-a, zaključi glavna rasprava i odluči kao u izreci, sve budući da je tužiteljica u podnesku od 29. rujna 2026. ustrajala kod svojih navoda o teško i trajno poremećenim odnosima parničnih stranaka, a tuženik iste po zaprimanju tužbe nije osporio. Stoga je odlučeno kao u izreci. 
8. O troškovima parničnog postupka ovaj sud nije odlučivao jer isti nisu bili zahtijevani. 

Bjelovar, 29. listopada 2026.
        											Sudac
              								Martina Kozar


UPUTA O PRAVNOM LIJEKU

Protiv ove presude stranke mogu podnijeti žalbu u roku od 15 dana.
Stranci koja je pristupila ročištu radi uručenja presude rok za žalbu teče od dana kad je ročište održano.
Stranci koja nije pristupila ročištu radi uručenja presude, a uredno je obaviještena o ročištu, rok za žalbu teče od dana kada je ročište održano.
Stranci koja nije pristupila ročištu radi uručenja presude, a nije uredno obaviještena o ročištu, rok za žalbu teče od dana dostave prijepisa presude.
Žalba se podnosi u pisanom obliku, putem ovoga suda u dovoljnom broju primjeraka za sud i sve stranke u postupku.
O žalbi odlučuje nadležni Županijski sud. 





Dostaviti: 
1. Tužiteljici po punomoćniku
2. Tuženiku 
3. Matični ured Bjelovar- matica vjenčanih – nakon pravomoćnosti
4. Matični ured Bjelovar- matica rođenih – nakon pravomoćnosti
5. Spis

